中國大陸喺1978年改革開放後，廣東冇乜大型科技活動場館。廣東省委同省政府一直諗住搞間世界級嘅科學中心，但嗰時因為經濟落後，加上生產技術能力比較低，所以一直未搞到。直到1996年，嗰時廣東省省長盧瑞華話要搞間大型科學綜合活動場地及現代化嘅科學中心，而省政府喺1997年正式批准咗呢項決議，喺省政府嘅領導下，省府辦公廳、省發改委、省財政廳、省建設廳同省科技廳等有關廳局、廣州市政府一齊搞咗廣東科學中心專案建設工作領導小組。